กองทัพบก ประกอบพิธีกระทำสัตย์ปฏิญาณตนต่อธงชัยเฉลิมพลของหน่วยทหาร ในวันกองทัพบก ประจำปี 2562
กองทัพบก ประกอบพิธีกระทำสัตย์ปฏิญาณตนต่อธงชัยเฉลิมพลของหน่วยทหาร ในวันกองทัพบก ประจำปี 2562พลเอก อภิรัชต์ คงสมพงษ์ ผู้บัญชาการทหารบก เป็นประธานในพิธีกระทำสัตย์ปฏิญาณตนต่อธงชัยเฉลิมพลของหน่วยทหาร เนื่องในโอกาสวันกองทัพบกและวันกองทัพไทย ประจำปี 2562 จำนวน 20 กองพัน โดยจัดกำลังพลจากกรมทหารราบที่ 1 มหาดเล็กราชวัลลภรักษาพระองค์,กรมทหารราบที่ 11 มหาดเล็กราชวัลลภรักษาพระองค์,กรมทหารม้าที่ 1 รักษาพระองค์ และกรมปืนใหญ่ต่อสู้อากาศยานที่ 1 ร่วมพิธีผู้บัญชาการทหารบก ร่วมประกอบพิธีสักการะสักการะพระชัยมงคล พิธีถวายสักการะพระบรมมราชาอนุสาวรีย์ รัชกาลที่ 5 และร่วมพิธีสงฆ์ โดยนิมนต์พระสงฆ์จากวัดพระเชตุพนวิมลมังคลารามจำนวน 10 รูป เพื่อความเป็นสิริมงคลและอุทิศส่วนกุศลแด่ดวงวิญญาณของนักรบไทยผู้พลีชีพเพื่อชาติ จากนั้นได้นำกล่าวปฏิญาณตนต่อธงชัยเฉลิมพลและให้โอวาท พร้อมอ่านสารของผู้บัญชาการทหารสูงสุด ว่าให้ทหารดำรงไว้ ซึ่งสถาบันชาติ ศาสนา พระมหากษัตริย์ ในระบอบประชาธิปไตย และต้องยึดมั่นในคำถวายสัตย์ปฎิญาณในวันนี้ ดำรงหน้าที่ของตนเองที่จะต้องช่วยเหลือประชาชนและปกป้องประเทศชาติ พร้อมทั้งเป็นกองหนุนที่สำคัญให้กับกองทัพในการปกป้องประเทศชาติสืบต่อไปนอกจากนี้ กองบัญชาการกองทัพไทย กองทัพเรือ และกองทัพอากาศ ได้มีการสวนสนามและจัดพิธีกระทำสัตย์ปฏิญาณตนต่อธงชัยเฉลิมพลของหน่วยทหาร เนื่องในวันกองทัพไทยด้วย